Diari Oficial de la Generalitat Valenciana


Sumari del DOGV 3329, del 14-09-1998 (1998/7543)

Resolució de la Tresoreria General de la Seguretat Social, per la qual s’anuncia la quarta subhasta pública de l’immoble de la seua propietat situat a Betxí (Castelló), camí Sant Francesc, s/n, i la segona subhasta pública de l’immoble de la seua propietat, situat al terme municipal d’Artana (Castelló).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3329

Data del DOGV
:   14-09-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/7543


Organisme emissor
:   Tresoreria General de la Seguretat Social

Tipus de document
:   Resolució

Resolució de la Tresoreria General de la Seguretat Social, per la qual s'anuncia la quarta subhasta pública de l'immoble de la seua propietat situat a Betxí (Castelló), camí Sant Francesc, s/n, i la segona subhasta pública de l'immoble de la seua propietat, situat al terme municipal d'Artana (Castelló). [1998/M7543]
  
El Ministeri de Treball i Afers Socials, amb data 29 de novembre de 1996 i 23 de gener de 1997, respectivament, autoritza a la Tresoreria General de la Seguretat Social, que va acordar les seues vendes i va declarar la seua alienabilitat amb data 6 de setembre de 1996, per a alienar els immobles que a continuació es detallen:
  
Factoria situada al terme de Betxí (Castelló), partida del camí de Sant Francesc, coneguda també per Mina, Ranca i altres denominacions, amb quatre accions amb dret a reg del pou Teixidors. Té una extensió de nou hectàrees, 12 àrees, 98 centiàrees i 46 decímetres quadrats. Dins del seu perímetre existeixen diverses edificacions. Inscrita en el Registre de la Propietat de Vila-real número 2, al llibre 114 de Betxí, al foli 16, finca 6.679, inscripció 4.ª. Tipus mínim de licitació de 716.143.189 pessetes.
  
La finca està afectada per una servitud de pas de 102 metres quadrats en una franja d'amplària tipus de tres metres, situada al límit oest, i que té la inscripció registral en tràmit.
  
Onze finques, al terme d'Artana, partida Corralets, actualment Polígon Industrial número 7. Inscrites en el Registre de la Propietat número 2 de Nules, en el tom 1175, llibre 25 d'Artana, que es detallen:
  
Finca 1558, foli 13, inscripció 2.ª, 29 àrees, 93 centiàrees de terra de secà. Finca 1559, foli 15, inscripció 2.ª. Dotze àrees de terra de secà. Finca 1560, foli 17, inscripció 2.ª. Quatre àrees, 15 centiàrees de terra secà inculta. Finca 1561, foli 19, inscripció 2.ª. Una àrea tres centiàrees de terra secà inculta. Finca 1620, foli 21, inscripció 2.ª. Quatre àrees, 74 centiàrees de terra secà inculta. Finca 1748, foli 23, inscripció 2.ª. Setze àrees, 72 centiàrees de terra secà brossa. Finca 1806, foli 25, inscripció 2.ª. Dues fanecades, 195 braces, o siga 24 àrees, dues centiàrees de terra cereal. Finca 1807, foli 27, inscripció 2.ª. Una fanecada i 35 braces, o siga, nou àrees, 76 centiàrees, de terra cereal. Finca 1808, foli 29, inscripció 2.ª. Una fanecada i 100 braces, o siga, 12 àrees, 46 centiàrees, de terra cereal inculta. Finca 1809, foli 31, inscripció 2.ª. Una fanecada i 37 braces, o siga, nou àrees, 83 centiàrees, de terra cereal inculta. Finca 1810, foli 33, inscripció 2.ª. Sis àrees de terra cereal inculta. Tipus mínim de licitació de 8.691.000 pessetes.
  
Amb data 21 de juliol de 1997 i 5 de maig de 1997 van tindre lloc els actes públics de subhasta, i es van declarar ambdues desertes per falta de licitadors, mitjançant la resolució del director general de la Tresoreria General de la Seguretat Social de data 30 de juny de 1997.
  
Per això es procedeix a convocar la quarta subhasta relativa al primer immoble i la segona subhasta per a la venda de les finques indicades en segon lloc.
  
La subhasta es regirà per les clàusules administratives contingudes en el plec de condicions que es troba a disposició dels possibles licitadors en la Direcció Provincial de la Tresoreria General de la Seguretat Social, plaça del Juez Borrull, número 14 de Castelló de la Plana, en horari d'oficines (de 09.00 a 14.00 hores).
  
L'acte públic de la subhasta tindrà lloc, davant la mesa constituïda a l'efecte, a les 12.00 hores del dia en què es complisquen 20 dies hàbils, a comptar del dia següent a la publicació del present anunci en el Boletín Oficial del Estado (o següent dia hàbil, si fóra dissabte).
  
Les despeses i impostos que s'originen amb motiu d'aquesta subhasta, inclosos els de publicitat d'aquesta, i els de posterior transmissió de domini, seran per compte de l'adjudicatari comprador.
  
Castelló de la Plana, 1 de setembre de 1998.- El director provincial de la Tresoreria General de la Seguretat Social: Manuel Cerdá Ferrer.